Tatoeba sentences — language code: kaz
Біз бұл міндетті жемісті жүзеге асырамыз деп ойлаймын.
Қазіргі уақытта дәл осы салада білікті кадрларды дайындау мәселесі өткір тұр.
Бакалавриат, магистратура және докторантураға гранттар бөлу мәселесін қайта қарастыру қажет.
Есте болса, ауыр болған 90-шы жылдары, тіпті тарих факультеттерінің мәртебесі туралы мәселе қозғалмай тұрғанның өзінде олар ешқандай проблемасыз қажетсіздіктен жабылған болатын.
Мемлекет басшысы Нұрсұлтан Назарбаевтың бастамасына сәйкес елімізде ұлттық тарих саласындағы зерттеулерді кеңейту және тереңдету бойынша ауқымды міндеттер жүзеге асырылуда.
Қазіргі таңда ведомствоаралық жұмыс тобы ғылыми-тарихи қоғамдастықпен бірлесіп шын мәнінде тарихи мәні бар үлкен жұмыстарды еңсеруде.
Ақордада ҚР Мемлекеттік хатшысы Марат Тәжиннің төрағалығымен ұлттық тарихты зерделеу жөніндегі ведомствоаралық жұмыс тобының 3-ші отырысы өтіп, онда «Халық тарих толқынында» бағдарламасын әзірлеу бойынша өкілетті мемлекеттік органдардың қызметтері, сонымен қатар жұмыс тобының бірінші және екінші отырыстарында жүктелген міндеттердің жүзеге асырылу барысы қарастырылды.
Мемлекеттік хатшының тапсырмасына сәйкес біздерге, тарихшыларға «бүкәлемдік тарихпен өзара байланысты ұлт этногенезін мыңжылдық/бір жарым мың жылдық көкжиектегі ұлттық тарихты тұтас елестетуді қалыптастыру, сондай-ақ тәуелсіз мемлекет тарихының жаңа кезеңін зерделеу мақсатында «Халық тарих толқынында» атты тарихи зерттеу бағдарламасының жобасын әзірлеу қажет».
Бұл тұрғыда, Еуразия ұлттық университеті қабырғасында өткен «Тарихшылардың ұлттық конгресі» қоғамдық бірлестігінің соңғы жиынының тікелей тарихи ғылымды одан әрі дамытудың өзекті проблемаларына, тарихшылардың ұсынылған ғылыми-зерттеу бағдарламаларын, оның ішінде жаңа «Қазақстанның тарих ғылымының тұжырымдамасын» әзірлеуді қарау заңдылық та.
Осынау өзекті құжат жобасын әзірлеу барысында бағдарламаның мазмұндық бөлігін ғылыми-сараптамалық қоғамдастықпен жария талқылау көзделген.
Жүктелген міндеттерге сүйене отырып, «Қазақстанның тарих ғылымының тұжырымдамасы» сынды маңызды құжаттың дайындық барысы туралы да атап өткен орынды.
Қазіргі уақытта тұжырымдамамен жұмыс жүргізілуде.
Бұл ауқымды әрі мейлінше ұқыпты жұмысты қажет ететіндігі ескеріліп, ағымдағы жылдың күзінде тарихи-гуманитарлық бейіндегі барлық академиялық ғылыми-зерттеу институттарының, ЖОО-лардың, жетекші отандық және шетелдік ғалымдарының, Қазақстан мен Орталық Азияның тарих жөніндегі мамандарының қатысуымен Қазақстан тарихшыларының 2-ші конгресін өткізу ұсынылған еді.
Аталған конгресте бұл құжат тыңғылықты талқыға түсетін болады.
Біздер үшін ағымдағы зерттеу тәжірибесінде пәнаралық сипатқа ие ғылыми жұмыстар да барынша қажет екендігін атап өткен орынды.
Мәселен, өсіп-өну генетикасы, дәстүрлі шежіре, этнография, тарихи география және т.б. түйісінде.
Мұндай бағыттағы зерттеулердің өзектілігіне 2013 жылдың 5 маусымында өткен ұлттық тарихты зерделеу проблемалары жөніндегі кеңейтілген кеңесте де ерекше назар аударылған болатын.